 REPUBLIKA HRVATSKA

 PRIMORSKO-GORANSKA ŽUPANIJA

  GRAD DELNICE

 **GRADONAČELNICA**

KLASA: 023-05/21-01/06

URBROJ: 2170-6-5-1-25-05

Delnice, 04. veljače 2025. godine

Na temelju članka 43a. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst, 137/15, 123/17, 98/19 i 144/20) i članka 60. Statuta Grada Delnica (SN GD 02/21), Gradonačelnica Grada Delnica donosi

**ODLUKU O** **IMENOVANJU PRIVREMENOG ZAMJENIKA**

**Članak 1.**

Ovom se odlukom regulira način obavljanja dužnosti gradonačelnice Grada Delnica, ako za vrijeme trajanja mandata nastupe okolnosti zbog kojih je onemogućen obavljati dužnost gradonačelnika zbog duže odsutnosti ili drugih razloga spriječenosti.

**Članak 2.**

Za privremenog zamjenika gradonačelnice Grada Delnica imenuje se Predsjednica Gradskog vijeća Grada Delnica Ivana Pečnik Kastner.

**Članak 3.**

Privremeni zamjenik gradonačelnice Grada Delnica ovlašten je obavljati samo redovne i nužne poslove kako bi se osiguralo nesmetano funkcioniranje Grada Delnica.

Ovlast privremenog zamjenika gradonačelnice Grada Delnica prestaje danom nastavljanja obavljanja dužnosti gradonačelnice po prestanku razloga zbog kojih je bio onemogućen u obavljanju svoje dužnosti.

**Članak 4.**

Privremeni zamjenik gradonačelnice Grada Delnica za vrijeme zamjenjivanja gradonačelnika ostvaruje prava gradonačelnika.

**Članak 5.**

Za vrijeme trajanja mandata gradonačelnika, ova se odluka može promijeniti.

**Članak 6.**

Stupanjem na snagu ove Odluke prestaje važiti Odluka donesena 26. siječnja 2022. godine („Službene novine Grada Delnica“ 02/22).

**Članak 7.**

Ova Odluka stupa na snagu danom donošenja i objaviti će se u “Službenim novinama Grada Delnica“.

**Gradonačelnica Grada Delnica**

**Katarina Mihelčić, dipl.ing.agr.**